নবীগঞ্জ উপজেলার পানিউমদা ইউনিয়নে পাহাড়ের নিকটবর্তী বীজতলায় কাজ করতে গিয়ে বজ্রপাতে ছায়েদ মিয়া নামে এক কৃষক নিহত হয়েছেন। বুধবার সন্ধ্যার পর উপজেলার পানিউমদা ইউনিয়নের বড়িনাও গ্রামের নিকটবর্তী পাহাড়ের পিঁপড়াবাড়ি নামক স্থানে এ দুর্ঘটনা ঘটে। ছায়েদ ওই গ্রামের মুক্তার মিয়ার ছেলে। জানা যায়, বুধবার সন্ধ্যায় উপজেলার পানিউমদা ইউনিয়নের বড়িনাও গ্রামের নিকটবর্তী পাহাড়ের পিঁপড়াবাড়ি নামক স্থানে নিজের বীজতলায় কৃষিকাজের জন্য যান ছায়েদ মিয়া। এ সময় বজ্রপাতে ঘটনাস্থলেই তার মৃত্যু হয়। পানিউমদা ইউনিয়ন পরিষদের চেয়ারম্যান ইজাজুর রহমান এ ঘটনার সত্যতা নিশ্চিত করেন।